ปกติ Bar B Q Plaza ก็ขายดีอยู่แล้ว ยิ่งช่วงนี้มี Refill ยิ่งขายดี พนักงานบริการไม่ทันเลย โต๊ะที่ลูกค้ากินเสร็จหลายโต๊ะแต่ไม่มีคนเก็บ คนรอคิวหน้าร้านเลยต้องเสียเวลารอ จริงๆ เราไม่อยากรอเลยแต่สมาชิกเด็กยืนยันว่าจะกิน หิวก็ทนได้

สั่งอาหารดังนี้
1. ชุดประหยัดหมู (239) - เลือกได้ว่าเอาแบบติดมันหรือไม่มัน เราขอแบบมันน้อยๆ
2. ข้าวเปล่า (19) - น้อยจนน่าตกใจ ชามก็เล็กอยู่แล้ว แต่ยังตักให้น้อยมาก ไม่ถึงครึ่งชาม เด็กน้อยกิน 2 ชามเลย
3. เบคอน (72) - ตอนแรกได้แบบมัน 90% รับไม่ได้จริงๆ แทบไม่มีส่วนที่เป็นเนื้อเลย ขอพนักงานเปลี่ยนใหม่ ตอนแรกพนักงานลังเล บอกว่าเบคอนก็เป็นแบบนี้ พอดีหัวหน้าเค้าเดินมา เราเลยเอาเบคอนที่ได้มาให้ดู หัวหน้าเค้ารีบบอกว่าเอาไปเปลี่ยนให้ลูกค้าเลย คราวนี้ได้ส่วนที่เป็นเนื้อเยอะดี ต่างกับถาดแรกลิบลับ
4. หมูสไลด์ (72) - มา 6 แผ่นบางๆ ขอแบบมันน้อย
5. น้ำเปล่าขวดละ 15 บาท
6. น้ำแข็งถังละ 15 บาท
7. มันหมูแข็ง ฟรี
8. กะหล่ำปลี ฟรี

รสชาติอาหารยังดีเหมือนเดิม น้ำจิ้มเด็ด ส่วนการบริการสาขานี้ค่อนข้างช้า พนักงานไม่พอ 